EUROOPAN YHTEISÖJEN KOMISSIO 
Bryssel, 13.03.1996 
KOM(96) 95 lopull. 
Ehdotus 
NEUVOSTON ASETUKSEKSI (EY) 
yhteisön kasvinjalostajanoikeuden keston pidentämisestä perunoiden osalta 
(komission esittämä) 

PERUSTELUT 
Yhteisön kasvinjalostajanoikeuksista annetulla neuvoston asetuksella (EY) N.o 2100/941 
perustettiin yhteisön tasolla uusi yhteisön kasvinjalostajanoikeuksien 
myöntämisjärjestelmä, joka on uusiin kasvilajikkeisiin liittyviin teollisoikeuksiin 
sovellettavan järjestelmän erityismuoto. Nämä oikeudet vaikuttavat suoraan ja samalla 
tavalla koko yhteisön alueella. 
Asetuksen täytäntöön panoa varten yhteisön kasvilajikevirasto, jäljempänä Virasto' 
perustettiin laillisesti 1 päivänä syyskuuta 1994, samana päivänä kuin asetus tuli voimaan. 
Viraston myöntämä yhteisön kasvinjalostajanoikeus voi periaatteessa olla voimassa 
myöntämisvuotta seuraavan 25. kalenterivuoden loppuun tai viiniköynnös- ja 
puulajikkeiden osalta 30. kalenterivuoden loppuun. Asetuksessa säädetään 
mahdollisuudesta pidentää näitä voimassaoloaikoja enintään viisi vuotta. Tätä tarkoitusta 
varten neuvosto voi antaa määräenemmistöllä komission ehdotuksesta täytäntöönpanoa 
koskevan asetuksen. 
Liitteenä olevan komission ehdotuksen tarkoituksena on pidentää voimassaoloaikaa 
perunalajikkeiden osalta. Tarve esittää kyseinen ehdotus tällä hetkellä johtuu seuraavista 
seikoista: 
1. On tunnettu tosiasia, että uusien perunalajikkeiden jalostamisessa on erityisiä 
teknisiä vaikeuksia ja kohtuullinen etu siitä saadaan varsin myöhäisessä vaiheessa. 
Siten jopa parhaiden perunalajikkeiden tutkimustoiminnan kustannuksia ja 
menestyksellistä markkinoille saattamista ei voi vastaavasti verrata muihin 
maatalouden kasvinviljelytuotteisiin. Tämä tunnustettu periaate on osa useimpien 
jäseninä kansainvälisessä liitossa kasvinlajioikeuksien suojaamiseksi (UPOV) 
oi evien Euroopan unionin jäsenvaltioiden kansallista lainsäädäntöä, jossa säädetään 
kansallisen kasvinjalostajan oikeuden kestoajan pidentämisestä viisi vuotta perunan 
osalta muihin viljelykasvi lajeihin verrattuna. Koska Euroopan yhteisö valmistautuu 
liittymään kansainväliseen liittoon kasvinlajioikeuksien suojaamiseksi ratifioimalla 
vuoden 1991 yleissopimuksen, olisi tarkistettava perunalajikkeiden suojauksen 
kestoaikaa koskeva yleiset suuntaviivat. 
2. Virasto on ollut toiminnassa vuodesta 1995 ja se on saanut enemmän kuin 3 200 
yhteisön kasvinjalostajanoikeuksia koskevaa hakemusta, joista noin 200 hakemusta 
koskee perunalajikkeita (tilanne 1.2.1996). Virasto myöntää ensimmäiset yhteisön 
kasvinjalostajanoikeudet luultavasti vuonna 1996. Tämän seurauksena 
perunanjalostajien odotukset, joiden oikeutus on selitetty edellä, konkretisoituvat 
pian yhteisön kasvinjalostajanoikeuksissa. Euroopan yhteisön on toimittava 
välittömästi, jotta perunanj ai ostajat voisivat tehdä aiheelliset suunnitelmansa 
tulevaisuutta varten. 
EYVL N:o L 227,1.9.1994, s. 1, sellaisena kuin se on viimeksi muutettuna 25 päivänä lokakuuta 
1995 annetulla neuvoston asetuksella (EY) N:o 2506/95, EYVL N:o L 258, 28.10.1995, s. 3 
Toissijaisuus 
a) Vastaavatko toimenpiteen tavoitteet velvollisuuksia, joihin yhteisö on sitoutunut? 
Toimenpiteellä on sama tavoite kuin asetuksella N.o 2100/94, toisin sanoen 
varmistaa vastaavuus yhteismarkkinoiden vaatimusten kanssa; ehdotus ei vaikuta 
kansallisen järjestelmän olemassaoloon rinnakkain yhteisön järjestelmän kanssa. 
b) Saako toimenpide alkunsa alueella, jolla yhteisöllä on yksinomainen toimivalta tai 
jolla toimivalta on jaettu? 
Ainoastaan yhteisöllä on toimivalta yhteisön teollisoikeuksia koskevan järjestelmän 
osalta. 
c) Mitkä toimintamuodot ovat yhteisön käytettävissä? 
Ainoastaan lainsäädäntö, jolla toteutetaan jo annettu asetus. 
d) Onko yhdenmukainen asetus välttämätön vai onko yleistavoitteiden käyttöön 
otosta annettu direktiivi, joka jättää täytäntöönpanon jäsenvaltioille, riittävä? 
Yhdenmukainen asetus on välttämätön. 
Ehdotuksella ei ole vaikutusta pieniin tai keskisuuriin yrityksiin eikä sillä ole taloudellisia 
seuraamuksia Euroopan unionin talousarvion osalta. 
EHDOTUS: 
NEUVOSTON ASETUS 
yhteisön kasvinjalostajanoikeuden keston pidentämisestä perunoiden osalta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon yhteisön kasvinjalostajanoikeuksista 27 päivänä heinäkuuta 1994 annetun 
neuvoston asetuksen (EY) N:o 2100/941, sellaisena kuin se on muutettuna 25 päivänä 
lokakuuta 1995 annetulla neuvoston asetuksella 2506/952, ja erityisesti sen 19 artiklan 2 
kohdan, 
ottaa huomioon komission ehdotuksen, 
sekä katsoo, että 
tiedetään, että tekniset vaikeudet perunan kasvatuksessa vaativat pitkäaikaista rahallista 
panostusta tutkimustoimintaan verrattuna valtaosaan kaikkia muita maatalouden 
kasvinviljelytuotteita; tämän lisäksi markkinoilta saatu kokemus on osoittanut, että uuden 
perunalajikkeen kaupallinen arvo paljastuu vasta pitkällä aikavälillä verrattuna muihin 
maatalouslajeihin, jotka myös vaativat pitkän aikavälin tutkimustoimintaa; tämän vuoksi 
kohtuullinen korvaus tutkimustoiminnasta on mahdollinen ainoastaan suojauksen melko 
myöhäisessä vaiheessa muihin maatalouden kasvinviljelytuotteisiin verrattuna, 
jotta voidaan luoda sellainen oikeudellinen ympäristö, joka vaikuttaa osaltaan tällaisen 
kohtuullisen korvauksen saavuttamiseen, yhteisön kasvinjalostajanoikeuksien alkuperäisen 
kestoajan pidentäminen viidellä vuodella perunoiden osalta on kaikkein 
tarkoituksenmukaisin toimenpide, 
tällaisen pidennyksen on koskettava kaikkia voimassa olevia yhteisön 
kasvinjalostajanoikeuksia, jotka on myönnetty ennen tämän asetuksen voimaantuloa tai 
jotka myönnetään tulevaisuudessa, jollei oikeuden omistaja luovu oikeudestaan 
asianmukaisesti tai yhteisön kasvilajikevirasto lakkauta oikeutta päätöksellään, ja 
tätä pidennysaikaa on lyhennettävä, jos samaa lajiketta koskeva kansallinen 
kasvinjalostajanoikeus tai oikeudet ovat olleet voimassa jossakin jäsenvaltiossa ennen 
yhteisön kasvinjalostajanoikeuden myöntämistä, ja kasvattajalla on näin ollen ollut 
1 EYVL N.o L 227, 1.9.1994, s.l 
2 EYVL N:o L 258, 28.10.1995, s. 3 
mahdollisuus hyödyntää lajikettaan; perusasetuksen 116 artiklan siirtymäkauden 
järjestelmässä on jo säädetty verrannollisesta periaatteesta, 
ON ANTANUT TÄMÄN ASETUKSEN: 
1 artikla 
1. Yhteisön kasvinjalostajanoikeuksien kestoa perunalajikkeiden osalta pidennetään 
perusasetuksen 19 artiklan 1 kohdassa säädetyn kestoajan viimeistä kalenterivuotta 
seuraavan viidennen kalenterivuoden loppuun. 
2. Niiden lajikkeiden osalta, joihin ei sovelleta perusasetuksen 116 artiklan 4 kohdan 
neljättä luetelmakohtaa, 1 kohdassa tarkoitettua pidennystä lyhennetään pisimmällä 
ajanjaksolla täysinä vuosina, jona mikä tahansa samaa lajiketta koskeva 
kansallinen kasvinjalostajanoikeus tai oikeudet ovat olleet voimassa jossakin 
jäsenvaltiossa ennen yhteisön kasvinjalostajanoikeuden myöntämistä. 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 

ISSN 1024-4492 
KOM(96) 95 lopullinen 
ASIAKIRJAT 
FI 03 
Luettelonumero : CB-CO-96-099-FI-C 
ISBN 92-78-01307-2 
Euroopan yhteisöjen virallisten julkaisujen toimisto 
L-2985 Luxemburg 
C